Mahalladoshiga zo‘ravonlik qilgan aka-ukalarga qonuniy chora ko‘riladi

5 avgust kuni Farg‘ona viloyatining Yozyovon tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qildi.
Qayd etilishicha, shu tumanda yashovchi A.G‘. va uning ukasi o‘zaro janjal oqibatida mahalladoshi, F.Ya.ni tanasining turli joylariga urib tepib jarohat yetkazganlar.
Natijada F.Ya. olgan tan jarohatlari sabab kasalxonaga yotqizilib, aka-ukalar qo‘lga olingan.